**Digital sykmelding**

Arbeidstakere i hele landet kan nå sende sykmeldingen elektronisk til arbeidsgiver.

De aller fleste pasienter som blir sykmeldt av en fastlege får nå sin digitale sykmelding på nav.no. Herfra skal de sende sykmeldingen til arbeidsgiver, som får den i sin meldingsboks i Altinn.no. Søknad om sykepenger erstatter del D av sykemeldingen.

**Hvordan vil dette merkes for Oslo bispedømme?**

For oss som arbeidsgiver (personalavdelingen) merkes det ved at vi må gå til Altinn.no for å motta sykmeldingen og søknaden om sykepenger.

**Hva er fordelene med digital sykmelding?**

* Dere trenger ikke lenger distribuere sykmeldingen og søknaden internt.
* Nærmeste leder får tilgang til sin egen side: www.nav.no/minesykmeldte. Her vil det komme stadig flere nyttige verktøy til hjelp for de personalansvarlige lederne når de skal følge opp sykmeldte arbeidstakere.
* NAV-kontoret får mulighet til å ta kontakt med rett person (nærmeste leder) hos dere underveis i oppfølgingen.
* Søknaden om sykepenger blir riktig utfylt fordi den ansatte får støtte til utfyllingen i den digitale løsningen.
* Personalavdelingen følger opp og nærmeste leder får kopi av søknaden om sykepenger som sendes til NAV. Den ansatte vil ved behov ha mulighet til å korrigere.

**Unntak: Noen trenger fortsatt sykmeldingen på papir**

Dette gjelder

* Hvis sykmeldingen gjelder behandlingsdager eller reisetilskudd
* Ansatte som har reservert seg mot digital kommunikasjon med det offentlige
* Ansatte som ikke har adgang til å få bankID eller annen legitimasjon på høyeste sikkerhetsnivå
* Ansatte som oppholder seg på skjult adresse
* Sykemelding fra sykehus

**Den sykemeldte kan komme tilbake tidligere**

Visste du at den sykemeldte kan begynne å jobbe igjen før sykmeldingsperioden er utløpt? En trenger ikke lenger gi beskjed til NAV på forhånd, en gjør bare en avtale med arbeidsgiveren.

**Slik er gangen i den digitale sykmeldingen**

* Arbeidstakeren blir sykmeldt.
* Arbeidstakeren får en **SMS eller e-post** hvor det står**:** «Det ligger en melding til deg på nav.no.»
* Arbeidstakeren logger inn på [DITT NAV](https://www.nav.no/Forsiden) og finner sykemeldinger under "Ditt sykefravær". Herfra skal arbeidstakeren sende sykemelding til arbeidsgiver.
* Personalavdelingen får en e-post og/eller SMS om at det har kommet en sykmelding i Altinn.
* Personalavdelingen henter sykmeldingen i Altinn og svarer på hvem som er **nærmeste leder**, og sender e-post til leder og sykemeldt på at sykemeldingen er mottatt
* **Nærmeste leder** får også en e-post fra NAV: «Hei! Du har fått tilgang til sykmeldingen til en av dine ansatte. Følg denne lenken for å se sykmeldingen: [Lenke]. Vennlig hilsen NAV».
* **Nærmeste leder** logger inn og finner fra da av sykmeldinger fra den ansatte på nav.no.
* Den ansatte får en ny SMS eller e-post **siste dag** i sykmeldingsperioden om at det ligger en søknad på nav.no.
* Den ansatte logger inn på nav.no og blir bedt om å fylle ut søknaden om sykepenger (tidligere sykmeldingens del D**)** under tjenesten «Ditt sykefravær». Søknaden sendes digitalt fra den ansatte til arbeidsgiveren. Søknaden sendes samtidig til NAV hvis fraværet inkludert evt forutgående egenmeldingsdager er på 16 dager eller mer.
* Personalavdelingen og nærmeste leder får en e-post og/eller SMS om at det har kommet en søknad om sykepenger i Altinn. Den som har tilgang hos arbeidsgiveren henter søknaden i Altinn.
* Nærmeste leder får en e-post fra NAV: «Hei. En søknad om sykepenger for en av dine ansatte er nå tilgjengelig på nav.no. Logg deg inn på www.nav.no/minesykmeldte eller følg denne lenken: [Lenke]. Vennlig hilsen NAV».
* Både nærmeste leder og den hos arbeidsgiver med tilgang til søknaden i Altinn kan kontrollere om søknaden om sykepenger er korrekt utfylt.
* Hvis den ansatte har vært syk innenfor arbeidsgiverperioden (mindre enn 16 dager), sendes ingen opplysninger til NAV.
* Hvis den ansatte har vært syk utover arbeidsgiverperioden (mer enn 16 dager), sendes søknaden om sykepenger automatisk til NAV.

Den ansatte kan ved behov korrigere søknaden og sende på nytt via «Ditt sykefravær».

**Ønsker du mer informasjon?**

[Nav sine nettsider](https://www.nav.no/no/Person/Arbeid/Sykmeldt%2C+arbeidsavklaringspenger+og+yrkesskade/digital-sykmelding) blir løpende oppdatert med informasjon om digital sykemelding.

<https://www.nav.no/digitalsykmelding>

Eventuelle spørsmål rettes til personalavdelingen ved Aina Gruer telefon 23301166 eller

e-post [ag697@kirken.no](mailto:ag697@kirken.no)

Dette forenkler arbeidet for alle parter!